José Vázquez Fernández-Pimentel

José Vázquez Fernández-Pimentel, nado en Lugo cara a 1900, foi un político galego.

 Traxectoria 
Irmán do poeta Luís Pimentel. Estudou na Residencia de Estudiantes. Licenciado en Ciencias químicas. Oficial de telégrafos en Lugo. Bibliotecario da Asociación Instituto de la Cultura Gallega (1931). Militante do Partido Galeguista. Logo das eleccións de febreiro de 1936 foi nomeado concelleiro de Lugo e a finais de marzo xestor da deputación de Lugo en representación do distrito de Chantada-Sarria logo da dimisión de Armando Abuín Iglesias.El Pueblo Gallego, 31-3-1936, p. 13. Foi director interino da Escola Elemental de Traballo de Lugo. Ao producirse o golpe de Estado do 18 de xullo de 1936 foi destituído como director da Escola Elemental de Traballo en outubro,La Voz de Galicia, 8-10-1936, p. 5. e expedientado por responsabilidades políticas en 1940,BOE, 6-11-1940, p. 5135., foi condenado a catro anos de inhabilitación e pago dunha multa de 500 pesetas. En decembro de 1939 foi nomeado delegado en Lugo do Colexio Oficial de Doutores e Licenciados en Filosofía e Letras e Ciencias da USC.El Progreso, 27-12-1939, p. 2.

 Vida persoal 

Casou con María Luisa Cereijo Porras e foi pai de María Belén e José Luis Vázquez Cereijo.
 Notas 

 Véxase tamén 
 Ligazóns externas 
 Ficha en represión franquista en Lugo
 Expediente de responsabilidade política nº 68/1940 de José Vázquez Fernández Pimentel e Narciso Aloguín Benedicto

Categoría:Políticos do Partido Galeguista
Categoría:Concelleiros de Lugo
Categoría:Concelleiros de Galicia durante a II República
Categoría:Deputados provinciais de Lugo
Categoría:Nados en Lugo
Categoría:Nados en 1900
Categoría:Finados en ano descoñecido
Categoría:Represaliados polo franquismo
Categoría:Personalidades de Galicia sen imaxes